Ucapan Aluan YBhg Dato' Indera Sr Mohd Noor bin Isa, Ketua Pengarah Ukur dan Pemetaan Malaysia
Pesuma32 Ucapan Aluan Penganjur Sr Tsalimy bin Abdullah
Ucapan Perasmian YB Kerk Chee Yee
Bacaan Doa oleh Sr Daud Mahzur
**Pesta Sukan Ukur Se-Malaysia￼￼ ke XXXII** atau ringkasnya **PESUMA-32** adalah merupakan temasya kejohanan sukan pelbagai acara yang dianjurkan oleh Majlis Sukan Jabatan Ukur dan Pemetaan Melaka. Penganjuran sukan ini di Melaka sebelumnya adalah pada tahun 2006. 

Kejohanan sukan ini telah di adakan pada 12 - 14 April 2019 dan dirasmikan oleh YAB Ketua Menteri Melaka di ￼￼Stadium UTeM yang di wakili oleh YB Kerk Chee Yee Exco Komunikasi, Multimedia, Pembangunan, Belia dan Sukan Negeri Melaka. 

Pesuma32 - Pancaragam Sekolah Henry Gurney
Pesuma32 - MC Upacara Perasmian, Sr Iza Zarina dan Sr Shah Iran
Pesuma32 Pelancaran oleh YB Kerk Chee Yee
Pesuma32 Acara Pencak Silat
Jadual upacara pembukaan rasmi ini adalah seperti berikut:

Senarai Kontinjen
=================

  


Senarai Kontinjen PESUMA-32| Bil. | Nama Kontinjen | Bilangan Penyertaan Acara | Bilangan Atlet |
| --- | --- | --- | --- |
| 1. | JUPEM Melaka | 14 | 64 |
| 2. | JUPEM Kedah | 13 | 105 |
| 3. | JUPEM Negeri Sembilan | 12 | 87 |
| 4. | JUPEM Selangor | 14 | 130 |
| 5. | JUPEM Ibu Pejabat | 15 | 140 |
| 6. | JUPEM Perak | 14 | 137 |
| 7. | JUPEM Johor | 14 | 138 |
| 8. | JUPEM PUlau Pinang | 9 | 50 |
| 9. | JUPEM Perlis | 8 | 46 |
| 10. | JUPEM Kelantan | 14 | 100 |
| 11. | JUPEM Terengganu | 13 | 120 |
| 12. | JUPEM Pahang | 15 | 126 |
| 13. | JUPEM W. Persekutuan Labuan | 5 | 26 |
| 14. | Bahagian Pemetaan Topografi Sabah | 5 | 54 |
| 15. | Bahagian Pemetaan Topografi Sarawak | 9 | 44 |
| 16. | Institut Tanah dan Ukur Negara | 12 | 84 |
| 17. | JUPEM W. Persekutuan KL/Putrajaya | 9 | 86 |
| 17. | Jabatan Ukur Negara Brunei Darussalam | 6 | 29 |

Jadual Keseluruhan Program Pesta Sukan Ukur Se-Malaysia Ke-32
=============================================================

Pembukaan
=========

Upacara pembukaan yang gilang gemilang telah diadakan pada 12 April 2019 bertempat di Stadium Universiti Teknikal Melaka. Ia bermula dengan ketibaan YB Kerk Chee Yee. Perbarisan lintas hormat telah dimulakan dengan perarakan masuk Pancaragam Sekolah Henry Gurney yang terdiri daripada 42 orang pelajar yang dipimpin oleh Inspektor Fakhrul bin Zubir serta dibantu oleh Sarjan Mohd Said bin Abdul Hamid. Ini disusuli oleh lintas hormat kontinjen-kontinjen yang dimulai oleh kontinjen JUPEM Johor serta diakhiri oleh kontinjen tuan rumah iaitu JUPEM Melaka. Pengarahan di sepanjang acara perbarisan lintas hormat ini telah di berikan oleh En. Yusof bin Abdullah, JUPEM Melaka, 

Selanjutnya Tuan Pengarah JUPEM Melaka, Sr. Tsalimi bin Abdullah telah menyampaikan ucapan alu-aluannya. Ini diikuti dengan ucapan pembukaan oleh YBhg. Sr. Dato' Indera Mohd Noor bin Isa, Ketua Pengarah Ukur dan Pemetaan Malaysia merangkap Yang DiPertua Majlis Sukan JUPEM dan ucapan perasmian oleh YB En. Kerk Chee Yee Exco Komunikasi, Multimedia, Pembangunan Belia dan Sukan Negeri Melaka. 

Upacara pembukaan kejohanan ini turut dimeriahkan dengan persembahan acara pencak silat oleh ahli Persatuan Seni Silat Gerak Tepat Melaka serta persembahan oleh Kumpulan Koir Performing Art Ibu Pejabat JUPEM yang telah mendendangkan lagu-lagu JUPEM ke Arah Jaya, Temberang dan Gemuruh.

Pesuma32 Lafaz Ikrar oleh Sr Hishamudin Kaiyim

Upacara Penutup
===============

Upacara penutup kejohanan ini telah diadakan pada 14 April 2019 bertempat di Dewan Tun Ali, Bukit Katil, Melaka.

Ia dimulakan dengan sesi tahlil ringkas tetapi penuh syahdu yang diketuai oleh Sr Mohd Daud Mahzur bagi mendoakan kerahmatan kepada Allahyarham Yusof bin Abdullah yang telah meninggal dunia sekitar jam 12:00 tengah hari pada hari Sabtu 13 April 2019, iaitu pada hari ke-2 kejohanan, sebaik sahaja menamatkan permainan bola tampar ketika mewakili JUPEM Melaka. 

Pesuma32 Tahlil Semasa Penutup oleh "Al Ustaz" Sr Mohd Daud Mahzur
Pesuma32 Ucapan Penutup oleh KPUP

Penganjuran PESUMA 33
=====================

Majlis Sukan Jabatan Ukur telah memutuskan 
PESUMA ke 33 akan dianjurkan oleh Kelab Sukan JUPEM Negeri Sembilan, berkemungkinan pada tahun 2021.

1. ↑